വാക്സിനെടുത്തവര്ക്ക് അന്തര് സംസ്ഥാന യാത്രക്ക് ആര്.ടി.പി.സി.ആര് പരിശോധന ഫലം നിര്ബന്ധമാക്കരുതെന്ന് ടൂറിസം മന്ത്രാലയം ന്യൂഡല്ഹി: രണ്ട് ഡോസ് വാക്സിനെടുത്തവര്ക്ക് അന്തര് സംസ്ഥാന യാത്രക്ക് ആര്.ടി.പി.സി.ആര് പരിശോധന ഫലം നിര്ബന്ധമാക്കരുതെന്ന് ടൂറിസം മന്ത്രാലയം. വാക്സിന് സര്ട്ടിഫിക്കറ്റുമായി ജനങ്ങള്ക്ക് സംസ്ഥാനങ്ങളിലേക്ക് പ്രവേശനം അനുവദിക്കണമെന്നും മന്ത്രാലയം വ്യക്തമാക്കുന്നു. ഇതുമായി ബന്ധപ്പെട്ട് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും ടൂറിസം മന്ത്രാലയം കത്തയച്ചു.ചില സംസ്ഥാനങ്ങള് രണ്ട് ഡോസ് വാക്സിനെടുത്ത യാത്രികര്ക്ക് പ്രവേശനം അനുവദിക്കുന്നുണ്ട്. എന്നാല്, പശ്ചിമബംഗാള്, കര്ണാടക, ഗോവ, ചത്തീസ്ഗഢ് തുടങ്ങിയ സംസ്ഥാനങ്ങള് വാക്സിന് സര്ട്ടിഫിക്കറ്റിനൊപ്പം ആര്.ടി.പി.സി.ആര് പരിശോധന ഫലം കൂടി ചോദിക്കുന്നുണ്ട്. ഇത് ഒഴിവാക്കി ഇക്കാര്യത്തില് ഏകീകൃത പ്രോട്ടോകോള് കൊണ്ടു വരികയാണ് കേന്ദ്രസര്ക്കാറിന്റെ ലക്ഷ്യം.ആഗസ്റ്റ് അഞ്ചിന് ടൂറിസം രംഗത്ത് പ്രവര്ത്തിക്കുന്ന ചില സംഘടനകളുടെ യോഗം വിളിച്ചിരുന്നു. ഈ യോഗത്തില് ഇത്തരമൊരു ആവശ്യം ഉയര്ന്നു വന്നിരുന്നു. തുടര്ന്ന് ആരോഗ്യമന്ത്രാലയം വ്യോമയാന മന്ത്രാലയം എന്നിവരുമായി ടൂറിസം മന്ത്രാലയം ചര്ച്ച നടത്തുകയും ചെയ്തിരുന്നു.